Volkswagen (uzņēmums)

Volkswagen grupa (Volkswagen AG) ir Vācijas autobūves kompānija, kas ir viena no lielākajām pasaulē. Volkswagen Grupa ir mātes uzņēmums tādām kompānijām kā Audi, Bentley, Cupra, Ducati, Jetta, Škoda, Lamborghini, Porsche, Scout, Bugatti un SEAT, kā arī Volkswagen. Uzņēmuma galvenā mītne atrodas Volfsburgā, Vācijā. Volkswagen AG tika dibināta 1937. gadā kā valsts iniciatīva ar mērķi ražot pieejamus automobiļus plašai sabiedrībai (t.s. "tautas auto"). Pirmais un ikoniskākais modelis bija Volkswagen Beetle, kas kļuva par vienu no visu laiku visvairāk pārdotajiem auto pasaulē. Grupa darbojas vairāk nekā 150 valstīs un tai pieder desmiti ražošanas rūpnīcu visā pasaulē. Tā aptver gan masu tirgus, gan luksusa un augstas veiktspējas segmentus. Mūsdienās Volkswagen grupa aktīvi investē elektromobilitātē, autonomo transportlīdzekļu izstrādē un digitālo mobilitātes risinājumu attīstībā. Ar zīmoliem kā Audi e-tron, Volkswagen ID. sēriju un Porsche Taycan. Skandāli 2015. gadā Volkswagen nonāca globālās kritikas centrā t.s. Dīzeļgeitas skandāla dēļ, kur atklājās, ka uzņēmums izmantojis programmatūru, lai testos mākslīgi uzlabotu dīzeļdzinēju emisiju datus. Tas rezultējās miljardiem eiro lielos naudas sodos, atlīdzībās un zaudējumos, tomēr uzņēmums turpināja savu darbību un veica strukturālas pārmaiņas. Atsauces Skatīt arī Volkswagen Slovakia Ārējās saites Vikikrātuvē par šo tēmu ir pieejami multivides faili. Skatīt: Volkswagen. Encyclopædia Britannica raksts (angliski) Brockhaus Enzyklopädie raksts (vāciski) Krievijas Lielās enciklopēdijas raksts (krieviski)